ИЗВЕШТАЈ О НОЋНОМ ИНСПЕКЦИЈСКОМ НАЗДЗОРУ БРОДОВА У ПЛОВИДБИ

У току ноћи између 26.09.2018. и 27.09.2018.г. републички инспектори безбедности пловидбе Министарства грађевинарства, саобраћаја и инфраструктуре су спровели другу заједничку контролу са припадницима МУП-Полицијске управе за град Београд, полицијске испоставе за безбедност на рекама.

Заједничка контрола је изведена на пловном путу реке Дунав, узводно од Београда према Гроцкој и Смедереву. Предмет контроле било је поштовање пловидбених прописа, услови за пловидбу и правила пловидбе на унутрашњим водама са посебном пажњом на број и састав укрцане посаде у складу са моделом пловидбе који се примењује, време ефективне пловидбе.Контролисани су бродови који вију заставу Републике Србије.

Од 4 контролисана брода, утврђено је да су 3 брода поштовала прописе. Брод ГАЈО II, власништво фирме ХИДРО-БАЗА АГРЕГАТИ из Београда, са три потиснице натоварене природним шљунком. затечен је у прекршају приликом узводне пловидбе у реону Панчева.

У наведеном случају, приликом надзора, утврђено је да брод у свом саставу има већи број потисница него што му је дозвољено, те је предузео пловидбу, за које брод није оглашен способним. Изречена је мере заустављања брода на безбедној локацији док се не отклоне утврђени недостаци. Ова повреда прописа предвиђа и подношење прекршајне пријаве, те ће на основу утврђеног стања бити поднешена прекршајна пријава против заповедника брода.

Шеф одсека за инспекцијске послове

безбедности пловидбе

Јагодић Божидар